Audun Boysen
Store norske leksikon,Sport og spill,Friidrett,Løp
Audun Boysen var en norsk friidrettsutøver som var en av verdens beste mellomdistanseløpere på 1950-tallet. På 800 meter vant han OL-bronse i 1956, EM-sølv i 1958, EM-bronse i 1954 og ble nummer fem i EM i 1950. Under OL i 1952 kom han til finalen på 1500 meter.
Boysen satte tre verdensrekorder på 1000 meter: 2.20,4 (Bislett 1953), 2.19,5 (1954) og 2.19,0 (1955). Han tok i alt 15 individuelle NM-gull på 400 meter (fire), 800 meter (ni på rad) og 1500 meter (to) i perioden 1950–1958. Han ble tildelt Kongepokalen i 1954.Boysen satte i alt 18 norske rekorder; på 400 meter (to), 800 meter (seks), 1000 meter (fire), 1500 meter (fem) og en engelsk mil (én). Hans mest berømte rekord er 1.45,9 på 800 meter som ble satt på Bislett i 1955, og stod som rekord helt til 1992. Personlige rekorder for øvrig: 47,4 på 400 meter, 3.44,2 på 1500 meter og 4.07,2 på en engelsk mil. Utmerkelser Han ble tildelt Morgenbladets gullmedalje i 1953 og Sportsjournalistenes statuett i 1955. Utgivelse: Fri-idrett i dag (1955). Boysen Memorial Idrettsklubben Tjalve og idrettslaget Koll arrangerer årlig sommerstevnet Boysen Memorial på Bislett stadion til ære for Audun Boysen. Arrangøren har en pengepremie på 10 000 kroner for den som slår Boysens personlige rekord på 1.45,9 på 800 meter. For kvinner er kravet for prisen 2.01,00. Klubber Rissa IL  SK Freidig, Trondheim IF Torodd, Oslo  IK Tjalve, Oslo Les mer i Store norske leksikon Audun Boysen i Norsk biografisk leksikon mellomdistanseløp